Condicions d’Ús de Google 
Última modificació: 11 de novembre de 2013 
Benvingut a Google! 
Gràcies per utilitzar els nostres productes i serveis («Serveis»). Els Serveis els proporciona Google Inc. («Google»), amb seu a 1600 Amphitheatre Parkway, Mountain View, CA 94043, Estats Units. 
La utilització dels nostres Serveis comporta l’acceptació d’aquestes condicions. Llegeixi-les atentament. 
Els nostres Serveis són molt variats i de vegades poden incloure condicions o requisits del producte addicionals (inclosos requisits d’edat). Les condicions addicionals estaran disponibles amb els Serveis rellevants i formaran part del seu acord amb nosaltres si utilitza aquests Serveis. 
Utilització dels nostres Serveis 
Ha de seguir totes les polítiques disponibles en els Serveis. 
No faci un mal ús dels nostres Serveis. Per exemple, no interfereixi amb els nostres Serveis ni intenti accedir-hi amb mètodes diferents dels de la interfície i les instruccions que li hem subministrat. Només podrà utilitzar els nostres Serveis d’acord amb la llei, incloses les lleis i normatives de control d’exportació i reexportació aplicables. Podrem suspendre o deixar de subministrar-li els nostres Serveis en cas d’incompliment de les nostres condicions o de les nostres polítiques, o bé si estem investigant una presumpta conducta indeguda. 
La utilització dels nostres Serveis no li concedeix cap dret de propietat intel·lectual dels nostres Serveis o del contingut al qual accedeix. No podrà utilitzar el contingut dels nostres Serveis si no obté permís del propietari o si la llei no ho permet. Aquestes condicions no li concedeixen el dret d’utilitzar cap marca o logotip que s’utilitzi en els nostres Serveis. No elimini, no amagui ni modifiqui cap avís legal que es mostri en els nostres Serveis o juntament amb ells. 
Els nostres Serveis mostren continguts que no pertanyen a Google. Aquest contingut està sota la responsabilitat total de l’entitat que el posa a disposició dels usuaris. Podrem revisar el contingut per determinar si és il·legal o si incompleix les nostres polítiques i eliminar-lo o rebutjar la visualització del contingut que entenguem que incompleix les nostres polítiques o la legislació aplicable. Aquest fet no implica necessàriament que revisem contingut; per tant, no ha de suposar que ho farem. 
En relació amb la utilització que faci dels Serveis, podrem enviar-li anuncis de servei, missatges administratius i altra informació. Podrà anul·lar la subscripció a algunes d’aquestes comunicacions. 
Alguns dels nostres serveis estan disponibles en dispositius mòbils. No els utilitzeu de manera que us distreguin i no us permetin obeir les normes de circulació o de seguretat. 
El seu Compte de Google 
En alguns casos és necessari crear un Compte de Google per utilitzar alguns dels nostres Serveis. Podrà crear el seu propi Compte de Google o bé un administrador li’n pot assignar un, per exemple la seva empresa o la seva institució educativa. Si utilitza un Compte de Google que li ha assignat un administrador, és possible que s’hi apliquin condicions diferents o addicionals i que el seu administrador pugui accedir al seu compte o desactivar-lo. 
Per protegir el compte de Google, cal que la vostra contrasenya sigui confidencial. Sou responsables de l’activitat que es duu a terme en relació amb el vostre compte de Google. Mireu de no reutilitzar la contrasenya del compte de Google en aplicacions de tercers. Si us assabenteu d’un ús no autoritzat de la vostra contrasenya o del vostre compte de Google, seguiu aquestes instruccions (http://support.google.com/accounts/bin/answer.py?hl=ca&answer=58585). 
Privadesa i Protecció de Drets d’Autor 
Les polítiques de privadesa (http://www.google.com/policies/privacy/) de Google expliquen quin ús fem de les seves dades personals i com protegim la seva privadesa quan utilitza els nostres Serveis. En utilitzar els nostres Serveis, vostè accepta que Google podrà utilitzar aquestes dades d’acord amb les nostres polítiques de privadesa. 
Responem a les notificacions de presumptes infraccions dels drets d’autor i tanquem els comptes d’infractors reincidents d’acord amb el procés establert per la llei nord-americana de protecció dels drets d’autor (DMCA, Digital Millennium Copyright Act). 
Proporcionem informació per ajudar els titulars dels drets d’autor a gestionar la seva propietat intel·lectual en línia. Si creu que algú està transgredint els seus drets d’autor i ens ho vol notificar, podra trobar informació sobre com enviar notificacions i la política de Google sobre les respostes a les notificacions al nostre Centre d’Ajuda (http://support.google.com/bin/static.py?hl=ca&ts=1114905&page=ts.cs). 
El seu contingut en els nostres Serveis 
Alguns dels nostres Serveis li permeten enviar contingut. Vostè conserva els drets de propietat intel·lectual d’aquest contingut. És a dir, el seu contingut continuarà sent seu. 
Si puja o envia contingut als nostres Serveis, concedeix llicència internacional a Google (i als seus col·laboradors) per utilitzar, allotjar, emmagatzemar, reproduir, modificar, crear treballs derivatius (com a resultat de traduccions, adaptacions o d’altres canvis que fem perquè el contingut funcioni millor amb els nostres Serveis), comunicar, publicar, exhibir i visualitzar públicament i distribuir aquest contingut. Els drets que concedeix amb aquesta llicència es limiten al propòsit d’operar, promocionar i millorar els nostres Serveis i desenvolupar-ne de nous. Aquesta llicència continuarà existint encara que deixi d’utilitzar els nostres Serveis (per exemple, una llista d’empreses que hagi afegit a Google Maps). Alguns Serveis poden oferir-li maneres d’accedir i d’eliminar contingut que s’ha proporcionat a aquest Servei. En alguns dels nostres Serveis s’apliquen condicions o configuració que restringeixen l’abast d’ús del contingut enviat als nostres Serveis. Asseguri’s que disposa dels drets necessaris per concedir-nos aquesta llicència de qualsevol contingut que enviï als nostres Serveis. 
Si teniu un compte de Google, pot ser que en mostrem el nom i la foto de perfil i les accions que dueu a terme a Google o en aplicacions de tercers que hi estiguin connectades (com ara els +1, les ressenyes que escriviu o els comentaris que publiqueu), als nostres serveis, inclòs el fet de mostrar-los en anuncis i en altres contextos comercials. Respectarem les decisions que prengueu per limitar les opcions per compartir o la configuració de visibilitat del vostre compte de Google. Per exemple, podeu triar la configuració de manera que el vostre nom i la vostra foto no apareguin en cap anunci. 
Podrà trobar més informació sobre com Google utilitza i emmagatzema el contingut a la Política de Privadesa o a les condicions addicionals de Serveis concrets. Si ens envia comentaris o suggeriments quant als nostres Serveis, podrem utilitzar els seus comentaris o suggeriments sense el seu consentiment. 
Quant al Programari dels nostres Serveis 
Quan un Servei requereix o inclou programari que es pugui baixar, aquest programari es podrà actualitzar automàticament al seu dispositiu quan hi hagi una versió o una funció nova disponible. Alguns Serveis poden permetre-li ajustar la configuració d’actualització automàtica. 
Google li proporciona llicència personal, internacional, lliure de drets d’autor, no assignable i no exclusiva per utilitzar el programari que li ha proporcionat Google com a part dels Serveis. Aquesta llicència té com a únic propòsit permetre-li utilitzar i gaudir dels beneficis dels Serveis que subministra Google tal com estipulen aquestes condicions. Vostè no podrà copiar, modificar, distribuir, vendre ni llogar cap part dels nostres Serveis o el programari que s’hi inclou, ni podrà tractar amb enginyeria inversa o intentar extreure el codi font d’aquest programari, tret que aquestes restriccions estiguessin prohibides per llei o que hagi obtingut un permís nostre per escrit. 
El programari de codi obert és important per a nosaltres. Part del programari que s’utilitza als nostres Serveis es podrà oferir amb una llicència de codi obert que posarem a la seva disposició. És possible que existeixin disposicions de la llicència de codi obert que invalidin expressament aquestes condicions. 
Modificació i Resolució dels nostres Serveis 
Canviem i millorem els nostres Serveis constantment. Podrem afegir o eliminar funcionalitats o característiques i també suspendre o interrompre del tot un Servei. 
Podrà deixar d’utilitzar els nostres Serveis en qualsevol moment, encara que ens sabrà greu que ho faci. Google també podrà deixar de subministrar-li Serveis o bé afegir o crear nous límits als nostres Serveis en qualsevol moment. 
Creiem que les seves dades li pertanyen i que és important que hi pugui accedir. En cas de terminació d’un Servei, i sempre que això sigui raonablement possible, li ho notificarem amb una anticipació raonable i li donarem l’oportunitat de retirar la informació d’aquell Servei. 
Les nostres garanties i exempcions 
Subministrem els nostres Serveis amb un nivell d’habilitats comercialment raonable i esperem que gaudeixi utilitzant-los. Amb tot, hi ha certs aspectes que no prometem pel que fa als nostres Serveis. 
EXCEPTE PER A TOT ALLÒ QUE S’ESTABLEIX EXPRESSAMENT EN AQUESTES CONDICIONS O EN CONDICIONS ADDICIONALS, NI GOOGLE NI ELS SEUS PROVEÏDORS O DISTRIBUÏDORS FAN CAP PROMESA CONCRETA SOBRE ELS SERVEIS. PER EXEMPLE, NO ASSUMIM CAP COMPROMÍS PEL QUE FA AL CONTINGUT DELS SERVEIS, A LA FUNCIONALITAT CONCRETA DELS SERVEIS, A LA SEVA FIABILITAT, A LA DISPONIBILITAT O A LA CAPACITAT PER SATISFER LES SEVES NECESSITATS. SUBMINISTREM ELS SERVEIS «TAL COM SÓN». 
EN ALGUNES JURISDICCIONS ES PREVEUEN DETERMINADES GARANTIES, PER EXEMPLE, LA GARANTIA IMPLÍCITA DE COMERCIALITZACIÓ, D’IDONEÏTAT PER A UN FI CONCRET I DE NO-INFRACCIÓ. EN LA MESURA PERMESA PER LA LLEI, EXCLOEM TOTES LES GARANTIES. 
Responsabilitat pels nostres Serveis 
EN LA MESURA PERMESA PER LA LLEI, NI GOOGLE NI ELS SEUS PROVEÏDORS O DISTRIBUÏDORS SERAN RESPONSABLES DE LES PÈRDUES DE BENEFICIS, D’INGRESSOS, DE DADES O FINANCERES, NI PER DANYS INDIRECTES, ESPECIALS, DERIVATS, EXEMPLARS O PUNITIUS. 
EN LA MESURA PERMESA PER LA LLEI, LA RESPONSABILITAT TOTAL DE GOOGLE I DELS SEUS PROVEÏDORS I DISTRIBUÏDORS, PER QUALSEVOL RECLAMACIÓ EN VIRTUT D’AQUESTES CONDICIONS, INCLOSA QUALSEVOL GARANTIA IMPLÍCITA, ESTARÀ LIMITADA A LA QUANTITAT QUE VOSTÈ VA PAGAR PER UTILITZAR ELS SERVEIS (O A SUBMINISTRAR-LI ELS SERVEIS DE NOU, A ELECCIÓ DE GOOGLE). 
EN TOT CAS, NI GOOGLE NI ELS SEUS PROVEÏDORS I DISTRIBUÏDORS SERAN RESPONSABLES DE CAP PÈRDUA O DANY QUE NO SIGUI RAONABLEMENT PREVISIBLE. 
Usos comercials dels nostres Serveis 
Si fa servir els nostres Serveis en nom d’una empresa, l’empresa en qüestió accepta aquestes condicions. Eximirà i indemnitzarà Google i els seus afiliats, gestors, agents i assalariats de qualsevol reclamació, plet o acció que es derivi de l’ús dels Serveis o de l’incompliment d’aquestes condicions, o bé que s’hi relacioni, inclosa qualsevol responsabilitat o despesa que resulti de reclamacions, pèrdues, danys, plets, judicis, costs de litigis i honoraris d’advocats. 
Quant a aquestes Condicions 
En algunes ocasions podrem modificar aquestes condicions o les condicions addicionals que s’apliquen a un Servei, per exemple, per reflectir canvis en les lleis o en els nostres Serveis. Revisi les condicions periòdicament. Publicarem notificacions sobre les modificacions que fem a aquestes condicions en aquesta pàgina. Els avisos de modificació de condicions addicionals es publicaran al Servei aplicable. Els canvis no s’aplicaran retroactivament i entraran en vigor no abans de catorze dies després de la seva publicació. No obstant això, els canvis concrets d’una nova funcionalitat d’un Servei o els canvis fets per raons legals entraran en vigor immediatament. Si no està d’acord amb les condicions modificades, cal que deixi d’utilitzar el Servei corresponent. 
Si hi ha cap conflicte entre aquestes condicions i les condicions addicionals, les condicions addicionals prevaldran per a aquell conflicte. 
Aquestes condicions regeixen la relació entre Google i vostè. No generen cap dret a tercers beneficiaris. 
Si vostè no compleix aquestes condicions, i nosaltres no prenem cap mesura immediatament, això no implica que renunciem als drets que ens corresponguin (com ara emprendre accions en el futur). 
Si qualsevol de les disposicions d’aquestes condicions resultés inaplicable, aquest fet no afectarà la resta de les condicions. 
Les lleis de Califòrnia, Estats Units, excloses les normes sobre conflicte de lleis, són aplicables a qualsevol conflicte que sorgeixi com a conseqüència o en relació amb aquestes condicions dels Serveis. Totes les reclamacions derivades d’aquestes condicions o dels Serveis es litigaran exclusivament als tribunals federals o estatals del comtat de Santa Clara, Califòrnia, EUA, i vostè i Google consenten sotmetre’s a la jurisdicció personal d’aquests tribunals. 
Per obtenir informació sobre com posar-se en contacte amb Google, visiti la nostra pàgina de contacte (http://www.google.com/contact/).